CELEX: 32011D0735
Language: el
Date: 2011-11-14 00:00:00
Title: 2011/735/ΚΕΠΠΑ: Απόφαση 2011/735/ΚΕΠΠΑ του Συμβουλίου, της 14ης Νοεμβρίου 2011 , για την τροποποίηση της απόφασης 2011/273/ΚΕΠΠΑ σχετικά με περιοριστικά μέτρα κατά της Συρίας

15.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 296/53
            
         ΑΠΌΦΑΣΗ 2011/735/ΚΕΠΠΑ ΤΟΥ ΣΥΜΒΟΥΛΊΟΥ
   της 14ης Νοεμβρίου 2011
   για την τροποποίηση της απόφασης 2011/273/ΚΕΠΠΑ σχετικά με περιοριστικά μέτρα κατά της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 9 Μαΐου 2011, το Συμβούλιο εξέδωσε την απόφαση 2011/273/ΚΕΠΠΑ σχετικά με περιοριστικά μέτρα κατά της Συρίας (1).
            
         
               (2)
            
            
               Στις 23 Οκτωβρίου 2011, το Ευρωπαϊκό Συμβούλιο δήλωσε ότι η ΕΕ θα επιβάλλει περαιτέρω μέτρα κατά του συριακού καθεστώτος καθ’ όσον συνεχίζεται το κλίμα καταστολής εις βάρος των πολιτών.
            
         
               (3)
            
            
               Λόγω της σοβαρότητας της κατάστασης στη Συρία, το Συμβούλιο θεωρεί αναγκαία την επιβολή πρόσθετων περιοριστικών μέτρων.
            
         
               (4)
            
            
               Η Ευρωπαϊκή Τράπεζα Επενδύσεων θα πρέπει να αναστείλει την εκταμίευση ή άλλες πληρωμές βάσει των ισχυουσών συμφωνιών δανειοδότησης με τη Συρία ή σε σχέση με αυτές καθώς και τις ισχύουσες συμβάσεις υπηρεσιών τεχνικής υποστήριξης για κρατικά προγράμματα στη Συρία.
            
         
               (5)
            
            
               Επίσης, τα στοιχεία που αφορούν ένα πρόσωπο που περιλαμβάνεται στον κατάλογο του Παραρτήματος της εν λόγω απόφασης θα πρέπει να επικαιροποιηθούν.
            
         
               (6)
            
            
               Η απόφαση 2011/273/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στην απόφαση 2011/273/ΚΕΠΠΑ προστίθεται το ακόλουθο άρθρο:
   
      «Άρθρο 2ε
      Απαγορεύονται τα ακόλουθα:
      
                  (α)
               
               
                  οιαδήποτε εκταμίευση ή πληρωμή από την Ευρωπαϊκή Τράπεζα Επενδύσεων βάσει οιωνδήποτε ισχυουσών συμφωνιών δανειοδότησης που έχουν συναφθεί μεταξύ της Συρίας και της Ευρωπαϊκής Τράπεζας Επενδύσεων ή σε σχέση με αυτές,
               
            
                  (β)
               
               
                  τη συνέχιση από την Ευρωπαϊκή Τράπεζα Επενδύσεων οιωνδήποτε ισχυουσών συμβάσεων υπηρεσιών τεχνικής υποστήριξης για κρατικά προγράμματα στη Συρία.»
               
            
   Άρθρο 2
   Στο Παράρτημα της απόφασης 2011/273/ΚΕΠΠΑ, η καταχώρηση του Nizar AL-ASSAAD αντικαθίσταται από την καταχώρηση που περιλαμβάνεται στο Παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 14 Νοεμβρίου 2011.
      
         
            Για το Συμβούλιο
         
         
            H Πρόεδρος
         
         C. ASHTON
      
   
   
      (1)  ΕΕ L 121, 10.5.2011, σ. 11.
   
      ΠΑΡΑΡΤΗΜΑ
      
         Πρόσωπο κατά το άρθρο 2
      
      
                   
               
               
                  Ονομασία
               
               
                  Αναγνωριστικά στοιχεία
               
               
                  Λόγοι
               
               
                  Ημερομηνία καταχώρησης
               
            
                  1.
               
               
                  Nizar Al-Assad
                  ()
               
               
                  Εξάδελφος του Bashar Al-Assad, τέως επικεφαλής της εταιρείας «Nizar Oilfield Supplies».
               
               
                  Στενός συνεργάτης βασικών κυβερνητικών αξιωματούχων. Χρηματοδοτεί την πολιτοφυλακή Shabiha στην περιοχή της Λαττάκειας.
               
               
                  23.08.2011